Eĝou

Eĝou prononco, per simpligita ĉina skribo 鄂州, per pinjino Èzhōu estas prefektujnivela milionurbo en provinco Hubejo en Ĉina Popola Respubliko. Ĝiaj moknomoj estas "urbo de cent lagoj" kaj "la lando de fiŝoj kaj rizoj". Demografio En 2020 la prefektujnivela loĝantaro estis 1 079 353 homoj. Geografio La kuntirita urbego kuŝas laŭ la dekstra (suda) bordo de Jangzio sur areo 1 594 km² kaj administras 3 distrikt-nivelajn urbajn dividojn. Aliflanke de la rivero situas triaranga urbego Huangan. Estas pli ol 130 lagoj aŭ lagetoj en Eĝou. Provinca sidejo Vuhano troviĝas 58, Ŝanhajo 640, ĉefurbo Pekino 1064 km laŭ [1]. Historio La loknomo unua aperis dum la Han-dinastio. Kvankam la administra sidejo ŝanĝiĝis plurfoje, la loknomo restis senŝanĝa ĝis la epoko de la Tri Reĝlandoj (220-280), tiam ĝi estis renomita "Vuĉang". Ĉi tiu nomo restis uzata ĝis 1915. Dum la historio Eĝou restis grava urbo politike, ekonomie kaj armee pro sia strategia pozicio laŭlonge de la meza parto de la rivero Jangzio. Ekonomio En Eĝou la industrio produktas metalurgiaĵojn, konstrumaterialojn, tekstilojn, kemiaĵojn kaj maŝinaron, sed ankaŭ la trafiko havas signifon. Trafiko La prefektuja urbo estas signifa trafiknodo kun internacia flughaveno, 6 riveraj havenoj, bonaj ĉefvojaj kaj fervojaj ligoj al la tutlandaj retoj. Du pontoj helpas la trafikon tra Jangzio. Klimato La klimato estas humida subtropika laŭ klimata klasifiko de Köppen (Cfa). La jara averaĝa temperaturo estas 18 °C kaj varias inter 14-22 °C. Jare averaĝe pluvas 1372 mm, en ĉiuj monatoj pluvas, sed la precipitaĵo estas pli inter marto-aŭgusto. Vidindaĵoj preĝejoj somera imperiestra palaco muzeo statuo Ĝemelurboj Abengourou en Ebur-Bordo 1992 Sanĝo en Japanio 1992 Whyalla en Aŭstralio 1992 Fontoj WikiTrans